Document ID: 32005D0948

PADOMES LĒMUMS
(2005. gada 20. decembris),
lai parakstītu un provizoriski piemērotu Nolīgumu vēstuļu apmaiņas formā starp Eiropas Kopienu un Baltkrievijas Republiku, ar ko groza Nolīgumu starp Eiropas Kopienu un Baltkrievijas Republiku par tekstilizstrādājumu tirdzniecību
(2005/948/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmo teikumu,
ņemot vērā Komisijas priekšlikumu,
tā kā:
(1)
Komisija ir Kopienas vārdā apspriedusi divpusēju nolīgumu, lai - veicot vairākas daudzuma ierobežojumu korekcijas - uz vienu gadu pagarinātu esošo divpusējo nolīgumu un protokolus par tekstilizstrādājumu tirdzniecību, kas noslēgti ar Baltkrievijas Republiku.
(2)
Nolīgums būtu jāparaksta Kopienas vārdā, ņemot vērā ņemot vērā tā iespējamo noslēgšanu kādā vēlākā datumā.
(3)
Šis divpusējais nolīgums būtu provizoriski jāpiemēro no 2006. gada 1. janvāra, kamēr tiek pabeigtas procedūras tā noslēgšanai, ar nosacījumu, ka arī Baltkrievijas Republika to provizoriski piemēro,
IR NOLĒMUSI ŠĀDI.
1. pants
Ar šo Padomes priekšsēdētājs tiek pilnvarots norīkot personas, kas tiesīgas Eiropas Kopienas vārdā parakstīt Nolīgumu vēstuļu apmaiņas formā starp Eiropas Kopienu un Baltkrievijas Republiku, ar ko groza Nolīgumu starp Eiropas Kopienu un Baltkrievijas Republiku par tekstilizstrādājumu tirdzniecību (“Nolīgums”).
2. pants
Līdz tā spēkā stāšanās dienai Nolīgumu provizoriski piemēro no 2006. gada 1. janvāra, ar nosacījumu, ka arī Baltkrievijas Republika to provizoriski piemēro.
Nolīguma teksts ir pievienots šim lēmumam.
3. pants
1. Ja Baltkrievija nepilda Nolīguma 2.4. punktā noteiktās saistības, 2006. gada kvotu samazina līdz 2005. gada līmenim.
2. Lēmumu piemērot šā panta 1. punktu pieņem saskaņā ar procedūrām, kas minētas 17. pantā Padomes Regulā (EEK) Nr. 3030/93 (1993. gada 12. oktobris) par kopīgiem noteikumiem konkrētu tekstilizstrādājumu importam no trešām valstīm (1).
4. pants
Šo lēmumu publicē Eiropas Savienības Oficiālajā Vēstnesī.
Tas stājas spēkā nākamajā dienā pēc publicēšanas.
Briselē, 2005. gada 20. decembrī

Labels: 18
1
15
5